ڪيسپئن سمنڊ

ڪيسپئن سمنڊ يا ڪيسپئن ڍنڊ (انگريزي: Caspian Sea، عربي: بحر قزوين، فارسي: دريا خضر) دنيا جو سڀ کان وڏو مڪمل خشڪي سان گھيريل سمنڊ يا پاڻي جو ذخيرو جنھن جو شمار ڍنڍ ۾ پڻ ٿئي ٿو ۽ ان شمار ۾ اھا دنيا جي سڀ کان وڏي ڍنڍ پڻ آهي. ھي سمنڊ يورپ ۽ ايشيا جي سرحد تي واقع آهي. ڪوھه قاف جبلن جي اوڀر ۾، وچ ايشيا جي چراگاھن واري ميدان جي اولھه ۾، روس جي ڏکڻ ۾ ۽ ايران جي اتر ۾ واقع آهي. ان جي پکيڙ 371,000 چورس ڪلوميٽر (143,000 چورس ميل) آهي. ھن سمنڊ جي لوڻياٺ 1.2 سيڪڙو (في ليٽر 12 گرام) آھي. ان جو ڪنارو وچ اولھه کان وچ اوڀر تائين قازقستان، وچ اتر کان وچ اولھه تائين روس، ڏکڻ-اولھه ۾ آذربائيجان، ڏکڻ ۾ ايران ۽ اوڀر جي ڪڻاري جو ڏاکڻو پاسو ترڪمانستان سان ملي ٿو. سمنڊ اتر کان ڏکڻ طرف ڊيگھه ۾ 1,200 ڪلوميٽر (750 mi) ۽ ويڪر ۾ 320 ڪلوميٽر (200 mi) ڦھليل آھي. ان جي زمين مٿان پاڻي جي جملي پکيڙ 386,400 چورس ڪلوميٽر (149,200 چورس ميل) آهي. ان جو پاڻي زمين جي سطح کان 27 m (89 ft) ھيٺ آھي. سمنڊ ۾ تازي پاڻي جو سڀ کان وڏو داخلي وھڪرو يورپ جي سڀ کان ڊگھي ندي، وولگا ندي آھي جيڪا ان جي اتر ۾ ڇوڙ ڪري ٿي. سمنڊ جي ڏاکڻي حصي ۾ ترو سمنڊ جي سطح کان 1,023 m (3,356 ft) تائين اونھو آهي. نالي جي معنيَ ڪيسپئن لفظ غالب گمان مطابق ڏکڻ قفقاز يا ڏکڻ ڪوھ قاف جي ڪيسپي نالي رھاڪن جي نالي مان نڪتل آهي جيڪي ڪيسپئن سمنڊ جي ڏکڻ اولھ ۾ رھنندا ھيا ان قبيلي جا ماڻھو ھاڻي ان علائقي ۾ ڪانہ آھن عربن ھن سمنڊ کي بحر قزوين سڏيو فارسي ۽ آذربائيجاني ٻولين ۾ ان کي درياء خضر يا درياء خزر سڏين ٿا. انھن ٻولين ۾ درياء جي معنيَ سمنڊ آھي. ترڪ ٻولي ۾ ان کي حضر سڏين ٿا حوالا ٻاهريان ڳنڍڻا Names of the Caspian Sea Caspian Sea Region Dating Caspian sea level changes